लगातार हार रहे बच्चों को टारगेट करता है गैंग, 5 वक्त का नमाजी जीतता है
Madhya Pradesh Conversion Game Racket Busted - ऑनलाइन गेम्स के जरिए टीनएजर्स और युवाओं का ब्रेनवॉश कर धर्मांतरण कराने का बड़ा खुलासा हुआ है। 26-27 मई को राष्ट्रीय जांच एजेंसी (NIA) की टीम ने जबलपुर में 13 जगहों पर छापेमारी की।
ऑनलाइन गेम्स के जरिए टीनएजर्स और युवाओं का ब्रेनवॉश कर धर्मांतरण कराने का बड़ा खुलासा हुआ है। 26-27 मई को राष्ट्रीय जांच एजेंसी (NIA) की टीम ने जबलपुर में 13 जगहों पर छापेमारी की। छापेमारी के बाद आदिल, शाहिद और मामूर को गिरफ्तार किया। एनआईए ने बताया कि ये तीनों आतंकी संगठन ISIS के संपर्क में थे। तीनों ऑनलाइन गेमिंग एप्स के जरिए युवाओं का ब्रेनवॉश कर इस्लाम में कन्वर्ट करने का काम करते थे। तीनों आरोपी उस टीम का हिस्सा थे, जो टीनएजर और युवाओं को ऑनलाइन गेम्स के जरिए इस्लाम अपनाने के लिए उकसाते थे।
इन गेम्स में जब प्लेयर हारने लगते हैं तो कहा जाता है कि अगर जीतना चाहते हो तो कुरान की आयतें पढ़ो। जब प्लेयर उन आयतों को पढ़ता है तो उसे जिता देते। इससे उसके मन में इस्लाम के प्रति श्रद्धा बढ़ जाती है। ऐसी आयतों को ही पढ़ने के लिए कहा जाता है जो धार्मिक कट्‌टरता या इस्लाम में भरोसा बढ़ाती हो।
ऑनलाइन जिहाद फैलाने वाले जबलपुर के तीनों आरोपी उस टीम के मेंबर हैं, जिस पर हाल ही में गाजियाबाद में एक जैन परिवार के 12वीं पास नाबालिग के गेम के जरिए पांच वक्त का नमाजी बनाकर उसका धर्मांतरण कराने का आरोप लगा था।
ऑनलाइन गेम्स से धर्मांतरण की मुहिम की दैनिक भास्कर ने पड़ताल की तो पता चला कि 100 से ज्यादा ऐसे संदिग्ध गेम हैं, जिनके जरिए इस्लाम अपनाने के लिए प्रेरित किया जा रहा है। दैनिक भास्कर की टीम ने ऐसे कुछ गेम्स को खुद खेलकर देखा। उस चैट एप के बारे में भी जाना जिसके जरिए ब्रेनवॉश किया जाता था।
ऐसे ऑनलाइन गेम्स के जरिए फैला रहे हैं इस्लामिक कट्‌टरवाद
ये लोग उन सभी गेम्स के मास्टर होते हैं, जो आमतौर पर टीनएजर और युवा खेलते हैं। ये लोग इतने पारंगत हो जाते हैं कि ये हारते नहीं हैं। कुल मिलाकर आप इन्हें ऑनलाइन गेम्स का एक्सपर्ट कह सकते हैं। ये यूजर नेम और आईडी बदलकर गेम्स में उतरते हैं। ये नए-नए युवाओं के साथ टीम बनाते हैं। उनसे गेम की आड़ में चैट करते हैं। गेम को लेकर उसकी दीवानगी को बढ़ाते हैं। जानबूझकर उस स्तर पर गेम को लाते हैं, जिसमें हारने की स्थिति आ जाए।
ऑनलाइन गेम, जिनका इस्तेमाल धर्मांतरण के लिए हो रहा है...
फोर्टनाइट
ये गेम गूगल प्ले स्टोर पर उपलब्ध नहीं है। इसे अमेरिकन गेमिंग एप कंपनी के एपिक गेम स्टोर से फ्री में डाउनलोड किया जा सकता है। यह एक से ज्यादा प्लेयर के साथ खेला जाता है। आखिर मे जो जिंदा बचता है, वहीं विनर कहलाता है। यह गेम दुनियाभर में चर्चित हैं। खासकर युवा इससे बेहद अट्रैक्ट होते हैं। 10 से 12 साल तक के बच्चे भी इसके एडिक्ट हैं। धर्मांतरण के खेल में इस गेम की सबसे बड़ी भूमिका बताई गई है।
गन स्टिमुलेटर
प्ले स्टोर पर इस गेम के 1 करोड़ से ज्यादा डाउनलोड्स हैं। पुलिस-चोर वाला गेम पसंद करने वालों के लिए ये सबसे बेहतर ऑप्शन माना जाता है। ये गेम रियल गन चलाने जैसे फील देता है। हिंदुओं को इस्लाम में कन्वर्ट करने वाले इस गैंग के लोग अपना यूजर नेम बदलकर टीम बनाकर खेलते हैं। उन्हें इस्लाम धर्म की ताकत के बलबूते गेम जीतने का लालच देते हैं। उनका ब्रेनवॉश करते हैं।
वैलोरेंट
ये रायट गेम्स नाम की अमेरिकन कंपनी ने डेवलप किया है। रायट का मतलब दंगा और वैलोरेंट का मतलब बहादुर होता है। ये गेम 5-5 लोगों की टीम बनाकर खेला जाता है। जब खिलाड़ी हारने लगता है, तो उसका साथी उससे जीतने के लिए कहता है कि वह अल्लाह से दुआ करें या आयतें पढ़ें। जब प्लेयर ये पढ़ता है तो साथी प्लेयर अपनी स्किल का उपयोग कर उसे जीता देते हैं। फिर उससे चैट में कहते हैं कि देखा इस्लाम में कितनी ताकत है। ये गेम सिर्फ कम्प्यूटर पर खेला जा सकता है।
टीम फाइट
टीम फाइट एक मल्टीप्लेयर गेम है जो आठ गेमर्स को एक मैच में डालता है। गेमर अपनी एक चैंपियन टीम को तैयार करता है। फिर अपने कॉम्पीटिटर के साथ 3 राउंड खेलता है। चूंकि ये गेम भी टीम फाइट वाला गेम है। इसलिए कन्वर्जन वाला गेम इसके जरिए आसानी से युवाओं को टारगेट कर पाता है। अमेरिकन गेमिंग कंपनी एपिक गेम्स का ये गेम मोबाइल फोन और कम्प्यूटर दोनों पर खेला जा सकता है।
रॉबलॉक्स
रॉबलॉक्स एक गेमिंग एप्लीकेशन है, जहां काफी सारे अलग-अलग कैटेगरी के गेम मौजूद हैं। इन गेम्स को अलग से डाउनलोड किए बिना खेला जा सकता है। इन गेम्स से सबसे ज्यादा 12 से 25 साल के बच्चे और युवा अट्रेक्ट होते हैं। गेम को प्ले स्टोर पर 4.5 की रेटिंग मिली हुई है। एप के 500 मिलियन से भी ज्यादा डाउनलोड हो चुके हैं। गेम का साइज 300 MB से भी कम है।
युवाओं को जाकिर नाइक के वीडियो देखने के लिए कहते हैं
इंडियन यूथ को कन्वर्ट करने का गेम इसी डिस्कॉर्ड चैट पर चल रहा है। खुफिया एजेंसीज को शक है कि ये काम अभी भी जारी है। कन्वर्ट करने वाली गैंग के लोग यूथ के साथ टीम बनाकर गेम खेलते हैं। उनके करीब आते हैं। फिर डिस्कॉर्ड चैट पर उनका ब्रेनवॉश करते हैं। अब तक जो जानकारी लगी है उसमें खुलासा हुआ है कि ये लोग युवाओं को जाकिर नाइक के वीडियोज देखने के लिए कहते हैं। गेम जीतने के लिए कुरान की आयतें पढ़ने के लिए कहते हैं। फिर आयतें पढ़ने वाले युवाओं को गेम में टीम बनाकर जितवाते हैं।
अब गेमिंग एप से धर्मांतरण के पूरे खुलासे की इनसाइड स्टोरी को जानते हैं
शरद कुमार जैन, मध्यम वर्गीय परिवार से आते हैं। उत्तर प्रदेश के गाजियाबाद में रहते हैं। कड़ी मेहनत कर अपने परिवार को खुश रखने की कोशिश करते हैं। पिछले कुछ महीने से उनका छोटा बेटा अजीब हरकतें करने लगा था, उसके नेचर में बदलाव आने लगा था। परिवार जैन धर्म को फॉलो करता है। बेटे के बदले आचरण के बाद पिता उसे मंदिर जाने कहते तो वो मना कर देता था।
उनका नाबालिग बेटा दिनभर में 5 बार घर से बाहर जाने लगा था। मां से कहता था कि जिम जा रहा हूं। स्वभाव में बदलाव देखते हुए एक दिन पिता ने उसे फॉलो किया। उन्होंने देखा कि उनका बेटा मस्जिद जा रहा है और नमाज पढ़ रहा है। ये देखकर वे चौंक गए। उन्होंने बेटे को वहीं पकड़ लिया। पूछा कि ये सब क्या है? बेटा बोला- मैं इस्लाम धर्म को मानने लगा हूं। ये सबसे तर्कसंगत और अच्छा है। इस्लाम में हर चीज किसी न किसी कारण से होती है।
गैंग से घंटों तक बातें करता था लड़का
30 मई को शरद ने पुलिस में इसकी शिकायत दर्ज कराई। लिखा कि उनके बच्चे को बहला-फुसलाकर उसका धर्मांतरण कर दिया गया है। इसके लिए ऑनलाइन गेमिंग का सहारा लिया गया है। बेटा धर्मांतरण कराने वाली गैंग के लोगों के साथ घंटों तक फोन पर बात करता था। उस वक्त हमें ये सब सामान्य लगता था। जब हमारा बेटा 5 वक्त का नमाजी बन गया तब इसकी जानकारी लगी। परिजन अपने बच्चे के साथ पुलिस स्टेशन गए। बच्चे ने पुलिस को सबकुछ बताया और खुलासा हुआ कि ऑनलाइन गेमिंग के जरिए बच्चों का धर्मांतरण किया जा रहा है।
पुलिस ने अपनी शिकायत में मौलवी अब्दुल रहमान और शाहनवाज उर्फ बद्दो के खिलाफ मामला दर्ज किया और उनकी तलाश में जुट गई। बच्चे ने पुलिस को बताया कि ऑनलाइन गेमिंग के जरिए वो शाहनवाज के संपर्क में आया और इसके बाद उसका झुकाव इस्लाम की ओर बढ़ने लगा। बच्चे ने बताया कि उसने बद्दो के कहने पर इस्लाम कबूल कर लिया।
इस तरह बच्चों को बरगलाता था बद्दो
ऑनलाइन गेमिंग के जरिए धर्म परिवर्तन कराने वाला आरोपी बद्दो अपना यूजर नेम बदलकर ये गेम्स को खेलने उतरता था। बच्चों के साथ टीम बनाकर खेलता था। ये सभी गेम्स जीतने आसान नहीं होते। ऐसे में जब कोई बच्चा गेम हार जाता था तो शाहनवाज उनसे कहता था कि नमाज या आयतें पढ़ो, तो जीत जाओगे। इसके बाद जब बच्चे आयतें पढ़ने लगते थे, तो यह लोग साजिश के तहत बच्चों को गेम जीतने देते थे। ऐसे करते-करते बच्चों को इस्लाम और नमाज की आयतों पर विश्वास होने लगता था। इस तरह गिरोह के सदस्य अपने पहले स्टेप में कामयाब हो जाते थे। शाहनवाज ये सब बातें और जाकिर नायक के वीडियोज डिस्कॉर्ड चैट के जरिए भेजता था ।
इस खबर पर आप अपनी राय दे सकते हैं...
अब कहानी उस जैन बच्चे की, जिसे मुस्लिम बना दिया गया
शरद ने जो FIR दर्ज कराई है उसमें गिरोह के 2 सदस्यों का नाम भी लिखा था। पहला नाम ठाणे मुंबई का रहने वाले शाहनवाज खान उर्फ बद्दो का था और दूसरा नाम अब्दुल रहमान उर्फ नन्नी का था। नन्नी गाजियाबाद के संजय नगर मस्जिद एरिया में बनी मस्जिद का मौलवी था। इनके नाम का जिक्र करते हुए FIR में लिखा गया था कि इन्होंने गाजियाबाद के 2, फरीदाबाद और चंडीगढ़ के एक-एक नाबालिग का धर्म परिवर्तन कराया है। उन्हें मुस्लिम बनाया है।
पुलिस के मुताबिक पहले हमने रहमान को गिरफ्तार किया। उसके पास से मिले इलेक्ट्रॉनिक डिवाइसेस और एफिडेविट जब्त किए। जांच में पता चला कि नाबालिग जैन लड़के के धर्मांतरण में उसकी बड़ी भूमिका है। उसी ने उसे एफिडेविट के जरिए इस्लाम में कन्वर्ट किया था। वहीं, शाहनवाज बद्दो ऑनलाइन गेमिंग के जरिए टीनएजर्स को टारगेट करते था। गेम जीतने के लिए उन्हें कुरान की आयतें पढ़ने के लिए उकसाता था। इसके बाद डिस्कॉर्ड चैट एप के जरिए उनको कट्टरपंथी मुस्लिम उपदेशक जाकिर नाइक के वीडियोज भी दिखाता था। उसने जैन लड़के को 5 वक्त का नमाजी तक बना दिया था। पुलिस को जानकारी मिली है कि ऑनलाइन गेमिंग के जरिए ये लोग मुंबई और गुजरात में 400 से ज्यादा युवाओं का धर्मांतरण करा चुके हैं।
रहमान की गिरफ्तारी के 5 दिन बाद 11 जून को, यूपी एसटीएफ और महाराष्ट्र पुलिस ने मुंबई के अलीबाग से 23 साल के शाहनवाज मकसूद खान उर्फ बद्दो को भी गिरफ्तार कर लिया है। गाजियाबाद के 12वीं पास कर चुके जैन बच्चे को अवैध तरीके से मुस्लिम बनाने में बद्दो का भी हाथ था। बद्दो ने ऑनलाइन वीडियो गेम फोर्टनाइट के जरिए बच्चे को टारगेट किया था और उसका ब्रेनवॉश किया था। गिरफ्तारी के बाद बद्दो ने अपना गुनाह कबूल किया।
ये भी पढ़ें...
2050 तक भारत को इस्लामिक राष्ट्र बनाने वाला डॉक्यूमेंट
जबलपुर में आतंकी संगठन ISIS से कनेक्शन के आरोप में गिरफ्तार शाहिद, आदिल और मामुर के पास से नेशनल इन्वेस्टिगेशन एजेंसी (NIA) को देश विरोधी सामग्री मिली है। इसमें 2050 तक भारत और पूरी दुनिया में इस्लाम का राज स्थापित करने के लिए एक मिशन के तहत काम करने का जिक्र है। इसमें लिखा है कि हिंदू, स्त्रियों का सम्मान नहीं करते हैं, भेदभाव करते हैं। एक जगह तो हिंदू लड़कियों के रेप को भी सही बताया गया है। पूरी खबर पढ़ने के लिए यहां क्लिक करें...
MP क्यों बन रहा आतंक का ठिकाना?
मध्यप्रदेश की धरती पर एक के बाद एक आतंकी संगठनों के एक्टिव होने के खुलासे हो रहे हैं। सवा साल के अंदर ही जेएमबी, पीएफआई, हिज्ब उत तहरीर और अब ISIS के नेटवर्क का खुलासा सुरक्षा एजेंसियों ने किया है। आतंक फैलाने के आरोप में 56 लोगों को गिरफ्तार किया गया। इन कट्‌टरपंथी संगठनों के नाम भले ही अलग-अलग हैं, लेकिन जांच एजेंसियों का दावा है कि इन सभी का मकसद भारत में इस्लाम की सत्ता स्थापित करना है। पूरी खबर पढ़ने के लिए यहां क्लिक करें...